Da James Wingate, den nye lederen for SRC, fikk manuset til 10. november, innså han at det var en filmatisering av . Den 23. november, to dager før innspillingen skulle starte, kontaktet Will H. Hays, lederen for MPPDA, Adolph Zukor, lederen for Paramount, for å stanse produksjonen. Den 28. november fikk Paramount likevel tillatelse til å filmatisere , dersom visse krav ble oppfylt. Det viktigste var at filmen ikke skulle ha noen klar tilknytning til teaterstykket. Filmen fikk derfor tittelen og rollefiguren Diamond Lil ble omdøpt til lady Lou. Videre krevde MPPDA at lady Lou ikke skulle fremstilles som hun var elskerinnen til noen, den mannlige hovedpersonen, kaptein Cummings, ikke skulle ha noen tilknytning til Frelsesarmeen, samt at referansene til hvit slavehandel måtte fjernes. Dette ble løst ved at kaptein Cummings tilhørte en uidentifisert menighet og hvit slavehandel ble erstattet med pengeforfalskning. Da det kom krav om at lady Lous fortid måtte tones ned, la West til en tjenestepikefigur som kjente til hennes tidligere liv, slik at de kunne diskutere det med skjulte referanser. Wingate rådet Paramount til å fokusere på de komiske elementene i historien, samt å overdrive seder og skikker fra 1890-tallet, for å unngå at filmen fremstod som realistisk. Nasjonaliteten til den kvinnelige skurken i filmen, Rita, ble endret fra brasiliansk til russisk, siden det var et dårlig marked for amerikanske filmer i Sovjetunionen.